Čelić

Čelić je naseljeno mjesto i središte istoimene općine u sjeveroistočnom dijelu Bosne i Hercegovine koji se nalazi na brežuljkastim i blago brdovitim padinama Majevice i dijelovima ravne Posavine, nadmorske visine od 140 – 711 metara. Zauzima površinu od 140 km2, a na ovom prostoru živi oko 12.000 stanovnika. Sastavni je dio Tuzlanskog kantona.
Graniči sa općinama Srebrenik, Tuzla, Lopare i Brčko Distriktom.

Administrativni, kulturni i privredni centar je Čelić, smješten na magistralnom putu Tuzla-Brčko, na mjestu gdje se sastaju rijeke Gnjica i Šibošnica. Na području općine prisutno je više nekropola stećaka, dvije džamije iz Osmanskog perioda i više objekata narodnog graditeljstva.

 Geografija 
mini|desno|265px|Geografski položaj općine Čelić
 Geografski položaj 

 Historija 
Godine 1991. općina Lopare u čijem je sastavu bila teritorija današnje općine Čelić pristupila je zajednici Srpske autonomne oblasti Semberije i Majevice.

Privremena skupština koju su sačinjavali odbornici Bošnjackog i Hrvatskog naroda kao i predsjednici Savjeta i Skupština mjesnih zajednica, 2. novembra 1991. donijela je odluku o raspisivanju referenduma za izdvajanje iz Skupštine općine Lopare i SAO Semberije i Majevice po mjesnim zajednicama Koraj, Čelić, Ratkovići, Brnjik, Vražići, Velino Selo (Čelić), Sitari, Humci, Nahvioci, Šibošnica i Drijenča.

Referendum je održan 17. i 18. novembra 1991. Rezultat referenduma bio je da se preko 99% stanovništva izjasnio za izdvajanje iz općine Lopare i formiranje općine Čelić. Rezultati referenduma dostavljeni su Vladi i Skupštini Republike Bosne i Hercegovine.

Nakon referenduma pristupilo se izradi Elaborata o ekonomskoj opravdanosti formiranja općine Čelić. Na čelu tima za izradu Elaborata bio je Abdulah Kovačević. U ratnom periodu, Predsjedništvo R BiH je 10. marta 1994. donijelo uredbu sa zakonskom snagom o obrazovanju općine Čelić.

 Stanovništvo 

 Nacionalni sastav stanovništva – općina Čelić 

 Nacionalni sastav stanovništva – naselje Čelić 

 Mjesne zajednice 
Općinu Čelić sačinjavaju mjesne zajednice: Čelić, Ratkovići, Brnjik, Vražići, Velino Selo, Šibošnica, Nahvioci, Humci i Drijenča.

 Grb općine Čelić 
lijevo|mini|Grb općine Čelić
Grb općine Čelić se sastoji od šest elemenata: utvrde kao simbola odbrane, saća kao simbola marljivosti, polumjeseca i zvijezde kao simbola Islama i Bošnjaka, cvijeta s dva reda od po dvanaest latica, koje simboliziraju naselja od kojih se sastoji općina. Unutrašnji red peteljki je crven, a vanjski zelen, osim jedne peteljke koja se crveno-bijelo šahirana, označavajući hrvatsko stanovništvo općine. Zlatni lijljan je državotvorni simbol, a izlazeće sunce znak je novog svitanja općine.
 Reference 

 Vanjski linkovi 

 Zvanični sajt općine Čelić 

Kategorija:Općine Bosne i Hercegovine
Kategorija:Općine Federacije Bosne i Hercegovine
Kategorija:Općine u Tuzlanskom kantonu
*
Kategorija:Lopare